**SUOMEN KANSALLISTEATTERIN TEKNIIKKAA JA VASTAAVIA KOSKEVAN TYÖEHTOSOPIMUKSEN 2022-2024 ALLEKIRJOITUS-PÖYTÄKIRJA**

**1 § Sopimuksen voimassaolo**

Sopimuskausi on 1.3.2022 – 28.2.2024.

Vuoden 2023 mahdolliset palkantarkistukset neuvotellaan ja sovitaan sopijapuolten kesken siten, että ne astuvat voimaan viimeistään 1.3.2023. Mikäli vuoden 2023 palkankorotusten toteutusta ja tasoa ei saada sovittua, on työehtosopimus irtisanottavissa viimeistään 16.1.2023 päättymään 28.2.2023.

Sopimuksen voimassaolo jatkuu sopimuskauden päättymisen jälkeen vuoden kerrallaan, ellei sitä jompikumpi sopimuspuoli kirjallisesti irtisano vähintään kuusi viikkoa ennen sopimuskauden päättymistä. Irtisanomisesta huolimatta sopimuksen määräykset ovat voimassa, kunnes yhteisesti todetaan neuvottelujen uudesta sopimuksesta päättyneen tai joku osapuoli kirjallisesti ilmoittaa katsovansa neuvottelut päättyneeksi.

**2 § Sovitut palkantarkistukset**

Vuosi 2022

Yleiskorotus 1.6.2022 2,00 %

**3 § Muutokset työehtosopimuksen tekstiin**

7 § säännöllinen työaika (lisäyksiä)

Työaikamuodot

Näytäntötyöntekijöiden, keittiöhenkilökunnan ja lipunmyyjien osalta vuosityöajassa on sekä vuositunnit että päivien lukumäärä. Vuosittainen työaika täyttyy, kun jompikumpi määreistä tulee täyteen.

Näytäntötyöntekijät

Kuukausipalkkaisen työvuoro suunnitellaan vähintään 4,5 tunnin ja enintään 13 tunnin pituiseksi. Jos vuoro toteutuu alle työvuorosuunnitelman mittaisena, maksetaan peruspalkka silti tuolta ajalta, mutta lisät vain toteutuneiden työtuntien mukaan.

Pöytäkirjamerkintä 8 § b) kohdan jälkeen:

Työntekijän velvollisuus on kirjata ja / tai tarkistaa työaikaseurantaan toteutuneet työtunnit kunkin kuukauden loputtua. Työnantaja huolehtii, että kaikilla työntekijöillä on käytännön osaaminen ja tasapuolinen mahdollisuus työajan kirjaamiseen työaikana. Esihenkilön velvollisuus on hyväksyä tehdyt työtunnit seuraavan kuukauden 5. päivään mennessä.

9 § Vuorokautiset lepoajat

Työntekijälle on annettava työvuoron alkamista seuraavan 24 tunnin aikana vähintään 11 tunnin pituinen keskeytymätön lepoaika. Vuorokausilepo saadaan työn järjestelyihin liittyvistä syistä lyhentää 10 tuntiin teknisessä näytäntötyössä.

Työntekijälle on työaikalain (872/2019) 25.4 § mukaisesti annettava lyhennetyn vuorokausilevon korvaavat lepoajat seuraavan vuorokausilevon yhteydessä tai jos se ei ole työn järjestelyistä johtuvista painavista syistä mahdollista, niin pian kuin se on mahdollista, kuitenkin 14 vuorokauden kuluessa. Korvaava lepoaika on annettava yhdenjaksoisena, eikä sitä saa sijoittaa varallaoloajalle.

14a § Operaattorilisä

… on suurudeltaan 1.6.2022 alkaen 113,37 € kuukaudessa.

17 § Osakuukauden palkka

Jos työntekijän palkka on laskettava kalenterikuukauden osalta, käytetään jakajana sen kuukauden työpäivien lukumäärää.

18 § Näytelmän dramaturgiaan osallistuvan työntekijän erityiskorvaus

Työntekijälle, joka työtä suorittaessaan osallistuu näytelmän dramaturgiaan, suoritetaan ennen ensimmäistä valmistavaa harjoitusta tiedossa oleva erillinen korvaus Suomen Kansallisteatterin käytännön mukaisesti. Yhdessä sovittu ajantasainen lista lisätehtäväkorvauksista löytyy intrasta ja luottamushenkilöiltä.

Soveltamisohje: Normaali tekninen vaihto tai mikä tahansa normaali työtehtävän hoito ei oikeuta korvaukseen.

43 § Sairausloma-ajan palkka

9. Lapsettomuushoitojen ajalta aiheutuvien poissaolojen palkallisuus

Hoidon vastaanottamisesta johtuva sairausloma on palkallista, jos aikaa ei ole saatu työajan ulkopuolella. Mahdollisuuksien mukaan tässä viitatun sairausloman ajankohta pyritään sopimaan työntekijän ja työnantajan välillä siten, ettei työn suorittaminen turhaan vaikeutuisi.

Vanhempainvapaauudistuksen huomioiminen

Pykälät 47 §ja 48 § ovat voimassa siihen asti, kunnes lait 28/2022 sekä 29-59/2022 tulevat voimaan 1.8.2022 lukien. Tämän jälkeen edellä mainittuja pykäliä ei sovelleta, vaan voimaan astuvat pykälät 47a § ja 48a §. Mikäli lakien voimaantulossa tapahtuu olennaisia muutoksia, joiden takia tässä sovitut pykälät eivät ole järkevästi sovellettavissa muutokset huomioiden, on työehtosopimuksen sopijapuolilla velvollisuus neuvotella näiden pykälien muutoksesta vastaamaan mahdollisesti muuttunutta lainsäädäntöä.

47 § Äitiys-, erityisäitiys-, isyys- ja vanhempainvapaa

1. Työntekijällä on oikeus saada äitiysvapaan 72 ja isyysvapaan 12 ensimmäiseltä arkipäivältä varsinainen palkkansa edellyttäen, että

1) työntekijä on ollut ao. teatteriin työsuhteessa välittömästi ja keskeytymättä ennen
äitiys- ja isyysvapaan alkamista vähintään kaksi kuukautta;
2) äitiys- ja isyysvapaasta on ilmoitettu viimeistään kaksi kuukautta ennen äitiys- tai isyysvapaanalkamista;
3) työntekijällä on oikeus äitiys- tai isyyspäivärahaan ja hän noudattaa
sen nostamista koskevia määräyksiä.

Soveltamisohje
Työntekijän perhevapaista on säädetty työsopimuslain 4 luvussa.

Äitiysvapaan osalta työnantajalle esitetään lääkärin tai terveyskeskuksen anta-
ma sairausvakuutuslaissa tarkoitettu todistus raskauden kestosta ja lasketusta
synnytysajasta. Isyysvapaan osalta työnantajalle toimitetaan esitäytettynä
Kelalle toimitettava isän vanhempainetuushakemus (Kelan lomake SV 29).

Palvelussuhteen päättyessä päättyy aina myös oikeus äitiys- tai isyysvapaan
palkkaetuihin.

Äitiys- ja isyysvapaan palkkaan sovelletaan 43 §:n 5 momentin määräyksiä.

Äitiys-, erityisäitiys-, isyys- ja vanhempainvapaata koskevia määräyksiä
sovelletaan vastaavasti myös adoptio- ja ottolapsen vanhempiin.

SOVELTAMISOHJE
Teatterin oikeudesta sairausvakuutuslain mukaiseen päivä- ja äitiysrahaan on
määräys 48 §:ssä.

Erityisäitiys- ja vanhempainvapaa ovat palkattomia. Isyysvapaa on
palkaton 12 pv ylittävältä osalta.

Kokonaissuunnitelman tekeminen

Työnantajalle on pyrittävä ilmoittamaan äitiysvapaata haettaessa
isyysvapaan ja äitiys- tai isyysvapaata haettaessa vanhempainvapaan
käyttämisestä, alkamisesta, pituudesta ja jaksottamisesta.

SOVELTAMISOHJE
Työntekijän hoitovapaasta ja osittaisesta hoitovapaasta on säädetty työsopimuslain 4 luvussa.

48 § Työnantajan oikeus sairausvakuutuslain mukaiseen päivä- ja äitiysrahaan sekä eräisiin muihin korvauksiin

Teatterilla on oikeus saada sairaus- ja äitiysvapaan ajalta maksettua palkkaa vastaava osa sairausvakuutuslain mukaisesta päivä- ja äitiysrahasta.

SOVELTAMISOHJE
Jos päivä- tai äitiysrahaa on jostakin syystä suoritettu työntekijälle samalta ajalta, jolloin hänelle on suoritettu palkkaetuja, vähennetään palkkausta sairaus- tai äitiysrahan määrällä.

Saadakseen sairausloman ja äitiysvapaan ajalta palkkaetuja työntekijän on noudatettava, mitä sairausvakuutuslain mukaisen päivä- tai äitiysrahan saamiseksi on säädetty tai määrätty. Jos teatteri menettää työntekijän laiminlyönnin tai toimenpiteiden seurauksena sille kuuluvan
etuuden, vähennetään tämän työehtosopimuksen mukaisia palkkaetuja menetystä vastaavalla määrällä.

SOVELTAMISOHJE
Jos vuosiloma on vahvistettu sairausloman ajalle, työntekijällä on oikeus saada
sairausvakuutuslain mukainen päiväraha sekä vuosiloma-ajan palkka

47a § Raskaus ja vanhempainvapaa

Työntekijällä on oikeus saada raskausvapaan 40 ensimmäiseltä arkipäivältä varsinainen palkkansa ja vanhempainvapaalta 44 ensimmäiseltä arkipäivältä varsinainen palkkansa

edellyttäen, että

1. työntekijä on ollut ao. teatteriin työsuhteessa välittömästi ja keskeytymättä ennen raskaus- tai vanhempainvapaan alkamista vähintään kaksi kuukautta;
2. palkalliset vanhempainvapaapäivät eivät ylitä syntyneen lapsen/lasten osalta yhteensä 44 päivää ja
3. raskaus- ja vanhempainvapaasta on ilmoitettu viimeistään kaksi kuukautta ennen raskaus- ja vanhempainvapaan alkamista;
4. työntekijällä on oikeus raskaus- ja vanhempainpäivärahaan ja hän noudattaa sen nostamista koskevia määräyksiä

*Vanhempainvapaapäiviä on molempien vanhempien mahdollista käyttää 18 päivää samanaikaisesti. Molempien vapaat lasketaan 44 päivän kokonaismäärään. (Sairausvakuutuslaki (28/2022) 9 luku 8 §).*

*Vanhempainvapaalla oleva työntekijä ja työnantaja voivat sopia osittaisesta, enintään 5 tunnin päivittäisestä, työnteosta.*

*Jos osittaisesta työnteosta sovitaan ajalla, jolloin työnantajalla on vanhampainvapaan palkanmaksuvelvollisuus, maksaa työnantaja palkan tehdyistä tunneista sekä vanhempainvapaan 50 % palkan ja hakee Kelan päivärahan itselleen****.***

*SOVELTAMISOHJE*

Työntekijän perhevapaista on säädetty työsopimuslain 4 luvussa ja sairausvakuutuslaissa.

Raskausvapaan osalta työnantajalle esitetään lääkärin tai terveyskeskuksen antama sairausvakuutuslaissa tarkoitettu todistus raskauden kestosta ja lasketusta synnytysajasta. Vanhempainvapaan osalta työnantajalle toimitetaan esitäytettynä Kelalle toimitettava vanhempainetuushakemus.

Palvelussuhteen päättyessä päättyy aina myös oikeus äitiys- tai isyys raskaus- ja vanhempainvapaan palkkaetuihin.

Raskaus- ja vanhempainvapaan palkkaan sovelletaan 43 §:n 5 momentin määräyksiä.

Raskaus - ja vanhempainvapaata koskevia määräyksiä sovelletaan sairausvakuutuslain määrittelemiin vanhempiin.

*SOVELTAMISOHJE*

Teatterin oikeudesta sairausvakuutuslain mukaiseen päivä- ja äitiysrahaan on määräys 48 §:ssä.

44 päivän ylittävät perhevapaat ovat palkattomia~~.~~

Kokonaissuunnitelman tekeminen

Työnantajalle on pyrittävä ilmoittamaan raskaus - tai vanhempainvapaata haettaessa vapaan käyttämisestä, alkamisesta, pituudesta ja jaksottamisesta.

SOVELTAMISOHJE

Työntekijän hoitovapaasta ja osittaisesta hoitovapaasta on säädetty työsopimuslain 4 luvussa.

48a § Työnantajan oikeus työntekijän sairausvakuutuslain mukaisiin päivärahaetuuksiin sekä eräisiin muihin korvauksiin

Teatterilla on oikeus saada sairaus- ja vanhempainvapaan ajalta maksettua palkkaa vastaava osa sairausvakuutuslain mukaisista vanhempainpäivärahaetuuksista.

SOVELTAMISOHJE
Jos päivärahaa tai vanhempainpäivärahaetuuksia on jostakin syystä suoritettu työntekijälle samalta ajalta, jolloin hänelle on suoritettu palkkaetuja, vähennetään palkkausta sairaus- tai vanhempainpäivärahan määrällä.

Saadakseen sairausloman ja vanhempainvapaan ajalta palkkaetuja työntekijän on noudatettava, mitä sairausvakuutuslain mukaisen päivä- tai vanhempainrahaetuuksien saamiseksi on säädetty tai määrätty. Jos teatteri menettää työntekijän laiminlyönnin tai toimenpiteiden seurauksena sille kuuluvan etuuden, vähennetään tämän työehtosopimuksen mukaisia palkkaetuja menetystä vastaavalla määrällä.

SOVELTAMISOHJE
Jos vuosiloma on vahvistettu sairausloman ajalle, työntekijällä on oikeus saada
sairausvakuutuslain mukainen päiväraha sekä vuosiloma-ajan palkka.

IX LUOTTAMUSHENKILÖ

63 § Luottamushenkilöjärjestelmän tarkoitus

Luottamushenkilöjärjestelmän tarkoitus on edistää Suomen Teatterit ry:n ja PAM ry:n sekä Teatteri- ja Mediatyöntekijät ry:n välillä solmitun Suomen Kansallisteatterin tekniikkaa ja vastaavia koskevan työehtosopimuksen noudattamista, teatterin ja työntekijän välillä syntyvien erimielisyyksien tarkoituksenmukaista, oikeudenmukaista ja nopeaa selvittämistä
sekä työrauhan ylläpitämistä. Luottamushenkilö voi edustaa myös vuokratyöntekijää tilaajavastuulain (1233/2006) 6 §:ssä säädetyllä tavalla.

Luottamushenkilöllä tarkoitetaan tässä sopimuksessa sen solmimishetken mukaisessa lainsäädännössä luottamusmies-termillä mainittua henkilöstön valitsemaa edustajaa eli aiempien työehtosopimusten mukaista luottamusmies-henkilöä.

65 § Luottamushenkilön ja työsuojeluvaltuutetun korvaus

Luottamushenkilölle ja työsuojeluvaltuutetulle maksetaan tehtävien hoitamisesta erilliskorvaus, jonka suuruus on 1.6.2022 lukien 88,74 €.

KAIKKI LUOTTAMUSMIES-SANAT KORVATAAN LUOTTAMUSHENKILÖ-SANALLA

71 § Sopimuksen voimassaoloaika

Tämä sopimus on voimassa 1.3.2022 – 28.2.2024, ellei sitä erikseen irtisanota viimeistään 16.1.2023 päättymään 28.2.2023 siitä syystä, ettei 16.1.2023 mennessä ole päästy sovintoon vuoden 2023 palkankorotusten toteutuksesta ja korotustasosta.

(muilta osin pykälä ennallaan)

## LIITE 1: KANSALLISTEATTERIN TEHTÄVÄNIMIKKEET JA PALKKARYHMITTELY

|  |  |  |
| --- | --- | --- |
|  |  Alaraja  |  Yläraja  |
| TUOTANTO | 1.6.2022 | 1.6.2022 |
| -suunnittelija |  2 048,70 €  |  2 989,53 €  |
| -sihteeri, -assistentti |  2 048,70 €  |  2 990,72 €  |
| Järjestäjä |  1 980,01 €  |  2 204,04 €  |
| Kuiskaaja |  1 907,59 €  |  2 057,76 €  |
|  |  |  |
| LAVASTAMO |  |  |
| Lavastemestari/Tarpeistonsuunnittelija |  2 039,57 €  |  2 404,74 €  |
| Apulaislavastemestari |  1 974,07 €  |  2 133,53 €  |
| Maalari |  1 974,07 €  |  2 133,53 €  |
| Puuseppä |  1 974,07 €  |  2 133,53 €  |
| Huonekalujenhoitaja |  1 974,07 €  |  2 133,53 €  |
| Verhoilija |  1 974,07 €  |  2 133,53 €  |
| Tarpeistonvalmistaja |  1 974,07 €  |  2 133,53 €  |
| ~~Metallimies~~ METALLITYÖNTEKIJÄ |  1 974,07 €  |  2 133,53 €  |
| ~~Erikoismetallimies~~ ERIKOISMETALLITYÖNTEKIJÄ |  2 023,32 €  |  2 176,85 €  |
| Erikoispuuseppä |  2 023,32 €  |  2 176,85 €  |
|  |  |  |
| PUVUSTO |  |  |
| Puvustonhoitaja |  2 039,57 €  |  2 404,74 €  |
| Assistentit |  1 974,07 €  |  2 133,53 €  |
| Vaatturi |  2 023,32 €  |  2 176,85 €  |
| Kaavoittaja, leikkaaja, värjäri, modisti |  1 974,07 €  |  2 133,53 €  |
| Ompelija |  1 974,07 €  |  2 133,53 €  |
| Pukuvarastonhoitaja |  1 974,07 €  |  2 133,53 €  |
| Pukuhuoltaja |  1 901,66 €  |  2 107,35 €  |
| Pukija |  1 901,66 €  |  2 107,35 €  |
| Pukija-pukuhuoltaja |  1 901,66 €  |  2 107,35 €  |
|  |  |  |
| TEKNIIKKA |  |  |
| Näytämömestari |  2 039,57 €  |  2 404,74 €  |
| Apulaisnäyttämömestari |  1 974,07 €  |  2 133,53 €  |
| ~~Näyttämömies~~ NÄYTTÄMÖTYÖNTEKIJÄ |  1 901,66 €  |  2 107,35 €  |
| Näyttämö~~mies~~-puuseppä TYÖNTEKIJÄ |  1 901,66 €  |  2 107,35 €  |
| Näyttämö~~mies~~-metalli~~mies~~ TYÖNTEKIJÄ |  1 901,66 €  |  2 107,35 €  |
| Valaistus-, tehostemestari |  2 039,57 €  |  2 513,86 €  |
| Apulaisvalaistus- ja apulaistehostemestari |  1 974,07 €  |  2 133,53 €  |
| ~~Valaistusmies, tehostemies~~ VALOTEKNIKKO, ÄÄNITEKNIKKO, VIDEOTEKNIKKO |  1 901,66 €  |  2 107,35 €  |
| Tarpeistonhoitaja |  1 974,07 €  |  2 133,53 €  |
|  |  |  |
| NAAMIOINTI |  |  |
| Peruukkimestari |  2 039,57 €  |  2 404,74 €  |
| Naamioitsija |  1 974,07 €  |  2 133,53 €  |
| Kampaaja |  1 974,07 €  |  2 133,53 €  |
|  |  |  |
| MYYNTI |  |  |
| -sihteeri, -neuvottelija, -assistentti |  2 048,70 €  |  2 990,72 €  |
| Lipunmyyjä |  1 861,22 €  |  2 220,51 €  |
|  |  |  |
| MARKKINOINTI |  |  |
| -suunnittelija |  2 048,70 €  |  2 990,72 €  |
| -sihteeri, -assistentti |  2 048,70 €  |  2 990,72 €  |
| GRAAFIKKO |  2 048,70 €  |  2 990,72 €  |
|  |  |  |
| RAVINTOLA |  |  |
| Keittiömestari |  2 023,32 €  |  2 385,27 €  |
| Kokki |  1 850,97 €  |  2 107,35 €  |
| Vuorovastaava |  1 850,97 €  |  2 107,35 €  |
| Ravintola- ja keittiötyöntekijä |  1 730,72 €  |  1 916,87 €  |
|  |  |  |
| KIINTEISTÖ |  |  |
| ~~Laitosmies~~ KIINTEISTÖMESTARI |  1 974,07 €  |  2 133,53 €  |
| Siistijä |  1 730,72 €  |  1 916,87 €  |
| Keskusvahtimestari |  1 861,25 €  |  2 220,51 €  |
| Päävahtimestari |  2 023,32 €  |  2 385,27 €  |
| Vahtimestari |  1 736,44 €  |  1 898,50 €  |
| Naulakonhoitaja |  1 736,44 €  |  1 898,50 €  |
|  |  |  |
| TALOUSHALLINTO JA TOIMISTO |  |  |
| Taloussihteeri |  2 048,70 €  |  2 990,72 €  |
| Palkkasihteeri, henkilöstöassistentti |  1 979,25 €  |  2 373,46 €  |
| Toimistonhoitaja |  2 048,70 €  |  2 990,72 €  |
| Toimistosihteeri |  2 048,70 €  |  2 990,72 €  |
|  |  |  |
| TIEDOTUS |  |  |
| -sihteeri, -assistentti |  2 048,70 €  |  2 990,72 €  |
| Tekstinsuunnittelija |  2 048,70 €  |  2 990,72 €  |
| Arkistonhoitaja |  2 048,70 €  |  2 990,72 €  |

Liite 2: Työpaikkademokratia

2 § Neuvottelukunta

Neuvottelukunnan tehtävänä on käsitellä henkilökuntaa ja teatterin käytännön työtä koskevat asiat.

SOVELTAMISOHJE
Tämä neuvottelukunta käsittelee Yhteistoimintalain (1333/2021) neuvottelukunnan käsittelyä edellyttävät asiat. Neuvottelukuntaan kuuluu teatterin työsuhteessa olevan johdon ja eri työntekijäryhmien keskuudestaan valitsemia edustajia.

Neuvottelukunta kokoontuu puheenjohtajan kutsusta vähintään neljä kertaa vuodessa, ellei työnantaja ja henkilöstön edustaja toisin sovi, ja muulloinkin jos vähintään kolmasosa neuvottelukunnan jäsenistä niin vaatii. Kokous on neuvottelukelpoinen, kun puheenjohtaja
tai varapuheenjohtaja, ja kolmasosa neuvottelukunnan jäsenistä on läsnä.
Neuvottelukunnan kokousten päätökset tulee saattaa henkilökunnan
tietoon.

LIITE 4

1 § Soveltamisala

Lisätään kohtaan viittaukset pykäliin 12 § ja 13 §.

**4 § Työryhmät**

Ei perusteta erillisiä työryhmiä tällä sopimuskaudella.

**5 § Sopimuskauden aikana seurattavat asiat ja muut huomiot**

Luottamusmiehen tiedonsaantioikeuden toteutuminen uusista työntekijöistä osastoilla.

Tarkkaillaan, miten palkkakeskustelut toteutuvat käytännössä. Kerrotaan henkilöstölle palkkakeskustelujen perustuvan vapaaehtoisuuteen ja omaan aktiivisuuteen.

Työssäjaksamisen ja työhyvinvoinnin tukemisen osana tarkastellaan maksimityötuntimäärien toteutumista eri työntekijöillä.

Yhdenmukaistetaan puvuston lounaskäytännöt, jotta mahdollistetaan keskeytyksetön ruokatauko.

Seurataan kuiskaajien ja järjestäjien kaksiosaisten työpäivien ruuhkahuippujen tasaamisen toteutumista.

HELSINGISSÄ xx. maaliskuuta 2022

SUOMEN TEATTERIT – FINLANDS TEATRAR RY

TEATTERI- JA MEDIATYÖNTEKIJÖIDEN LIITTO

PALVELUALOJEN AMMATTILIITTO